钦定古今图书集成/明伦汇编/官常典/第759卷 > 汪源长
## 钦定古今图书集成/明伦汇编/官常典/第759卷 > 汪源长

按《新津县志》：源长丙子拔贡。甲申八月初九日献贼
僭位，源长朝夕欷歔饮恨誓不欲生，兀然嗒然，形如
槁木。揭一联于书室，存心正大光明，夜可焚香告上
帝，立身忠孝廉节，日将披赤事明君。值土人劫县，贼
弁谍报成都，执缚献功，源长怒骂不绝口，立时死于乱刀之下。妻徐氏闻夫惨死，哭曰：“吾夫读书一世，平
日以古人忠义事语我，我岂复偷生耶？”语毕，遂投缳
死。